98/2016. (X. 11.) OBT határozat
kérdőív kitölthetőségének elutasításáról
Az Országos Bírói Tanács az ENCJ Függetlenség és Elszámoltathatóság Munkacsoport - közvetlenül bírókhoz intézendő - kérdőívének kitöltését jelen formájában nem támogatja. Aggályosnak tartja, hogy egy mindenki által hozzáférhető internetes honlapon, regisztráció nélkül nyilvánítson véleményt bárki a bírósági szervezetről anélkül, hogy bírói mivolta ellenőrizhető lenne. A magyar bírósági szervezet maga is alkotott kérdőívet az integritás kérdéskörében, amelyet a bírák ki is töltöttek. A Tanács az ezzel kapcsolatban rendelkezésére álló dokumentációt - igény esetén - a munkacsoport rendelkezésére bocsátja.